
VELEUČILIŠTE „LAVOSLAV RUŽIČKA“ U VUKOVARU  OBJAVLJUJE
NATJEČAJ


Za izbor jednog izvršitelja na radno mjesto – Voditelj centra za razvoj karijera, na određeno vrijeme u trajanju od 01. rujna 2026. do 19. lipnja 2028. godine s punim radnim vremenom.

Radno mjesto se za potrebe projekta „STEP UP 2.0 – Nova dimenzija stručne prakse“, SF.2.4.06.08.0012, sufinancira sredstvima Europskog socijalnog fonda plus kroz javni poziv „Unapređenje zapošljivosti kroz stručnu praksu u visokom obrazovanju“. 

Opis poslova:

· Rad sa studentima, 
· Priprema aktivnosti,
· Aktivno vođenje Centra za razvoj karijere, 
· Organizacija i provedba usluge koje nudi Centar za razvoj karijere
· Suradnja s nastavnim i nenastavnim osobljem, 
· Suradnja s Alumni zajednicom, 
· Suradnja s poslodavcima,
· Provedba evaluacije stručne prakse kroz izradu upitnika, provedbe analiza, obrada dobivenih podatka i slično. 
· obavljanje i drugih poslova u sklopu projekta.


Pristupnici natječaju su pored općih uvjeta propisanih Zakonom o radu dužni ispunjavati i sljedeće uvjete:

· Završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij u području društvenih znanosti, ili visoka stručna sprema (VSS) društvenog smjera stečena sukladno ranije važećim propisima koji su bili na snazi prije stupanja na snagu Zakona,  
· najmanje 2 godine radnog iskustva na odgovarajućim poslovima u struci, 
· znanje engleskog jezika,  
· poznavanje rada na računalu.
· probni rad tri (3) mjeseca

Uz prijavu na natječaj pristupnici natječaju trebaju dostaviti u elektroničkom obliku na  e-mail adresu natjecaji@vevu.hr:

· životopis
· dokaz o stručnoj spremi
· presliku osobne iskaznice
· uvjerenje nadležnog suda da se protiv pristupnika natječaju ne vodi kazneni postupak (ne starije od 6 mjeseci)
· dokaz o radnom iskustvu - elektronički zapis ili potvrdu o podacima evidentiranim u bazi podataka HZMO.


Prijave na natječaj šalju se u elektroničkom obliku u roku od 8 (osam) dana od dana objave u Narodnim novinama, na e-mail adresu: natjecaji@vevu.hr

Obrazac prijave na natječaj može se preuzeti na Internet stranici Veleučilišta www.vevu.hr. 

Postupak izbora provodi se sukladno odredbama Pravilnika o provedbi postupka zapošljavanja nastavnog i nenastavnog osoblja, izbora i reizbora nastavnika i naslovnih nastavnika na Veleučilištu „Lavoslav Ružička“ u Vukovaru.

Pristupnici natječaju moraju se služiti hrvatskim jezikom u govoru i pismu.

Pristupnici natječaju dužni su dostaviti dokumentaciju na hrvatskom jeziku.

Na natječaj se, pod jednakim uvjetima, mogu prijaviti osobe oba spola sukladno članku 13. Zakona o ravnopravnosti spolova („Narodne novine“ broj:  82/08 i 69/17).

Sa pristupnicima natječaju koji ispunjavaju formalne uvjete natječaja provest će se razgovor (intervju) sukladno Pravilniku.
Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski rod.
Pristupnici, koji se na temelju posebnih propisa pozivaju na pravo prednosti prilikom zapošljavanja, obvezni su u prijavi na natječaj, pozvati se na to pravo te priložiti sve dokaze koje posebni propisi propisuju za ostvarivanje tog prava. Takvi pristupnici ostvaruju prednost prilikom zapošljavanja u odnosu na ostale pristupnike, samo pod jednakim uvjetima.

Za pristupnike koji se u prijavi na natječaj pozivaju na pravo prednosti prilikom zapošljavanja prema Zakonu o hrvatskim braniteljima iz Domovinskog rata i članovima njihovih obitelji („Narodne novine“ broj: 121/17, 98/19), popis dokaza potreban za ostvarivanje tog prava dostupan je na poveznici Ministarstva hrvatskih branitelja 

https://branitelji.gov.hr/zaposljavanje-843/843.

Za pristupnike koji se u prijavi na natječaj pozivaju na pravo prednosti prilikom zapošljavanja prema Zakonu o civilnim stradalnicima iz Domovinskog rata („Narodne novine“ broj: 84/21)  popis dokaza potreban za ostvarivanje tog prava dostupan je na poveznici 

https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Nepotpune i nepravodobne prijave neće se razmatrati. O rezultatima natječaja pristupnici će biti obaviješteni e-mailom u roku određenom Pravilnikom.

Podnošenjem prijave na natječaj, pristupnici natječaju suglasni su da Veleučilište „Lavoslav Ružička“ u Vukovaru kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno odredbama Uredbe (EU) 2016/679 Europskog parlamenta i vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) i Zakona o provedbi Opće uredbe o zaštiti podataka („Narodne novine“, broj: 42/18). 

Pristupnik prijavom na natječaj ujedno daje privolu da se njegovo ime i prezime te životopis, ukoliko bude izabran, objavi na web stranici Veleučilišta „Lavoslav Ružička“ u Vukovaru.


Provedba Projekta sufinancirana je sredstvima Europske unije iz Europskog socijalnog fonda plus. Sadržaj natječaja isključiva je odgovornost Veleučilišta „Lavoslav Ružička“ u Vukovaru.

                                                                                                                   Dekan

                                                                            doc. dr. sc. Željko Sudarić, prof. struč. stud.

